Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: intézkedő 25/1992. (XII. 2.) KHVM rendelet 1. §-a.
Paragraph Index: 606

1. A francia tengerentúli megyékbe, a francia tengerentúli területekre és a Mayotte és St. Pierre és Miquelon Közösségekbe szóló minden felületi vagy légi úton továbbított csomagért a megfelelő francia díjrésznél nem nagyobb érkezési díjrész jár. Ha egy ilyen csomagot a kontinentális Franciaországon szállítanak át, a csomagért ezen felül a következő kiegészítő díjrészeket és költségeket szedik be: 1.1. felületi csomagoknál: 1.1.1. a francia szárazföldi átszállítási díjrészt; 1.1.2. a kontinentális Franciaország és a szóban forgó megyék, területek és közösségek közötti távolsági fokozatnak megfelelő francia tengeri díjrészt; 1.2. légicsomagoknál: 1.2.1. a francia szárazföldi átszállítási díjrészt a nem közvetlen zárlatokban továbbított átmenő csomagoknál; 1.2.2. a kontinentális Franciaország és a szóban forgó megyék, területek és közösségek közötti légipostai távolságnak megfelelő légiszállítási költségeket.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes